### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2025 har vedtaget Magistratens foranstående indstilling af 18. februar 2025.

Sagen er en B – lokalplan og kommer til drøftelse i Teknisk Udvalg efter offentlig høring.

Enhedslisten de Rød-Grønnes byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan 1231, Boliger ved [adresse] i [adresse].

### Resume

Lokalplanområdet er privatejet og ligger i landzone i byen [adresse] på grænsen mellem by og land. Lokalplanen indeholder følgende hovedelementer:

Tre eksisterende boliger fastholdes og er alene medtaget i planen for at overføre dem til byzone. De øvrige eksisterende bygninger må nedrives. De er vurderet ikke-bevaringsværdige. Her må i stedet opføres 17 nye rækkehuse i ét plan.

Ny bebyggelse og beplantning medvirker til at bevare gårdmotiv og forbedre det eksisterende landsbymiljø.

Flere træer er vurderet bevaringsværdige. Hovedparten af disse træer bevares i planen.

En del af planområdet ligger i sårbart grundvandsområde, hvor der er stillet krav om en befæstelsesgrad på højst 30 %, jf. kommuneplanen.

Lokalplanen er i overensstemmelse med kommuneplanens eksisterende ramme og retningslinjer.

Planen vurderes til at kunne håndteres som en "B-lokalplan".

### Beslutningspunkter

Det indstilles:

At 1) forslag til Lokalplan 1231 godkendes til offentlig fremlæggelse i 4 uger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-02-2025

Cirkeline Paulsen: 7

Fremsendes til [adresse] med bemærkning, at Magistraten i mødet den 18. februar 2025 anbefaler, at byrådet tiltræder Magistratsafdelingen for Teknik og Miljøs indstilling af 29. januar 2025.

Rådmand Elias Lassen var forhindret i at deltage i sagens behandling.